# Edmonton

| Edmonton engleski: *Edmonton* |
| --- |
|  |
| Osnovni podaci
 |
| Država
 |  Kanada
 |
| Gradonačelnik
 | Don Iveson
 |
| Pokrajina
 | Alberta
 |
| Osnovan
 | 1795.
 |
| Stanovništvo
 |
| Stanovništvo
 | 730.372
 |
| Aglomeracija
 | 1.034.945
 |
| Gustina stanovništva
 | 1.999.4 st./km²
 |
| Geografija
 |
| Koordinate
 | ﻿ / ﻿ |
| Nadmorska visina
 | 668 m
 |
| Površina
 | 684.37 km²
 |
| EdmontonEdmonton (Kanade)
 |
| Ostali podaci
 |
| Web-stranica
 | edmonton.ca |

**Edmonton** (engleski: *Edmonton*) je glavni grad provincije Alberta u Kanadi na reci Saskačevan. Edmonton se nalazi u sredštu Alberte, i osnovan je 1904. godine. Sa 730.372 stanovnika, Edmonton je drugi grad u Alberti po veličini, posle Kalgarija koji ima 1.042.892 stanovnika. Ima prehrambenu i hemijsku industriju, središte je trgovine krznom i ima velike naftne izvore.

## Historija

Prva staništa na tlu Edmontona su zabeležena nakon poslednjeg ledenog doba (najkasnije oko 3000. godine pne.). Prvi Evropljanin koje se doselio na tlo današnjeg Edmontona je bio oko 1754. godine Antoni Hendlejn- istraživač koji je putovao preko kanadske prerije da bi uspostavio kontakte sa tamošnjim stanovnicima da bi potpomogao trgovinu krznom.

1795. godine je osnovano naselje Fort Edmonton koja je brzo postalo trgovinska stanica. Naselje je dobilo ime po rodnom mestu Ser Džejmsa Vintera Lejka, tadašnjeg viceguvernera Društva Hadsonovog zaliva.

Do značajnog rasta naselja došlo je krajem 19. veka čemu je doprinelo korišćenje prerije za poljoprivredne radove, a takođe i zlatna groznica. Tada je Edmonton postao regionalni centar trgovine i poljoprivrede.

Početak 20. veka obeležio je dalji napredak u razvoju naselja. Tokom Prvog svetskog rata pojavile su se spekulacije poljoprivrednim zemljištem i broj stanovništva je opao za takoreći jednu trećinu.

1929. godine je otvoren aerodrom koji je služio za distribuciju pošte, hrane i lekova u oblasti severne Kanade.

Tokom Drugog svetskog rata u Edmontonu se mnogo gradilo (Aljaska putevi).
Nedugo nakon Drugog svetskog rata u okolini Edmontona je pronađena nafta. Okolina Edmontona je postala vrliki proizvođač nafte i zahvaljujući tome se o Edmontonu počelo govoriti kao o glavnom gradu naftne industrije u Kanadi. Naftna industrija je sve do danas glavna industrijska grana zaslužna za razvoj Edmontona.

1981. godine u Edmontonu je otvoren najveći robno trgovinski centar u svetu, Vest Edmonton mol. Postao je najveća turistička atrakcija, a obuhvata, pored ostalog, i zabavni park, vodeni park i luksuzni hotel.

## Klima

Klima u Edmontonu je tipično kontinentalna sa velikim rasponima u kretanju temperature u toku godine. Leta su samo umereno topla a zime su jake.

U odnosu na svoj položaj Edmonton ima relativno suvu klimu.

Najveći tornado u istoriji Edmontona je bio 31. jula 1981. godine. Osim uništenja kuća i infrastrukture, iskakanja voza iz šina i druge materijalne štete, bilo je i 27 ljudskih žrtava.

## Pobratimljeni gradovi

Edmonton je pobratimljen sa sledećim gradovima:

* Gatino (Kanada) – 1967.
* Harbin (Kina) – 1985.
* Nešvil (SAD) – 1990.
* Vonju (Južna Koreja) – 1998.

## Literatura

1. Priručni slovnik naučni ČS Akademia vied, Praha 1966.

## Vanjske veze

* Zvaničan sajt grada
* Edmonton vodič - Vikitravel
* Move2Edmonton.com Arhivirano 2009-04-30 na Wayback Machine-u